माता गंगा खालसा कॉलेज में एथलेटिक्स मीट, जसप्रीत कौर बनीं बेस्ट एथलीट
लुधियाना/खन्ना| मातागंगा खालसा कॉलेज फॉर गर्ल्स मंजी साहिब कोटां में मंगलवार को 16वीं एनुअल एथलेटिक मीट का आयोजन किया गया। एसएस बोर्ड के पूर्व चेयरमैन संता सिंह उमैदपुरी ने एथलेटिक मीट का उद्घाटन किया। प्रिंसिपल कुलदीप कौर धालीवाल ने मेहमानों का स्वागत करते हुए कॉलेज की एनुअल रिपोर्ट पढ़ी। शबद गायन से एथलेटिक मीट की शुरुआत हुई। स्टूडेंट्स ने मार्च पास्ट निकाला। इसके बाद स्टूडेंट्स के विभिन्न मुकाबले कराए गए। एमए सेमेस्टर 1 की जसप्रीत कौर बेस्ट एथलीट चुनी गईं। उमैदपुरी और एएसपी लुधियाना रणवीर सिंह ने विजेताओं को पुरस्कार बांटे। इस दौरान दविंदर सिंह खटड़ा, रघुवीर सिंह सहारनमाजरा, इंद्रजीत सिंह लोपों, शमशेर सिंह भी मौजूद थे।
bho_Deva hin_Deva